### Beslutningstema

Fagudvalget tager de indledende drøftelser for opstart af analysearbejdet for Tønder 2030 på Teknik- og Miljøudvalgets ansvarsområde.

### Sagsfremstilling

I den økonomiske politik fremgår det, at der kontinuerligt arbejdes med tilpasning og omprioritering mellem serviceområderne gennem

* demografimodeller på de store serviceområder som flytter budgetmidler til variable udgifter mellem politikområder.
* analyser, overvejelser og beslutninger omkring struktur- og kapacitetstilpasning på relevante områder som sikrer tilpasning af de fast udgifter.

Kommunalbestyrelsen har med budgetforliget for 2024 besluttet at igangsætte en analyse med fokus på en bæredygtig fremtid. Formålet med analysen er at undersøge, hvordan kvaliteten kan forbedres og driften optimeres, samtidig med at levedygtige lokalmiljøer og attraktive arbejdspladser bevares.

**"Struktur med fokus på kvalitet, Økonomi og Bæredygtighed/sammenhængskraft i hele Tønder Kommune (Tønder 2030)"**

Temaet forventes at være et længerevarende analyseemne, som vil strække sig over flere år.

I første halvår af 2024 er de indledende data og nøgletal indsamlet inden for områderne, dagtilbud, skole, ældre samt kultur og fritid. I efteråret 2024 blev de foreløbige resultater præsenteret for Kommunalbestyrelsen på et temaseminar den 28. november 2024.

I 2025 indleder fagudvalgene det videre arbejde med Tønder 2030 for deres ansvarsområder, herunder fastlæggelse af fokusområder, tids- og handleplaner.

Proces og fremdrift følges løbende af direktionen, fagudvalgene og Kommunalbestyrelsen.

![](data:image/png;base64...)

### Indstilling Direktionen indstiller,

at fagudvalget foretager de indledende drøftelser for det videre arbejde med Tønder 2030, herunder fokusområder, tids- og handleplaner.

**Direktøren for Teknik/Miljø, Service og Beskæftigelse indstiller yderligere,**

at Teknik- og Miljøudvalget orienteres løbende om arbejdet i de øvrige udvalg, deriblandt tilpasning og omprioritering mellem serviceområderne. Teknik- og Miljøudvalgets drøftelser for opstart af analysearbejdet for Tønder 2030, sigter mod at prioritere budgettet, så dette understøtter kerneopgaven herunder mobilitet og infrastruktur.

### Beslutning

Orientering taget til efterretning.